
COORDONATORULUI 


Intrebări ale studenților gnostici şi 
răspunsuri ale Coordonatorului Internațional 


al AGEAC: DI. Oscar Uzcategui 


Întrebare: Am cunoscut cazul unei familii care avea trei fete şi 
cele trei aveau o personalitate foarte asemănătoare: aveau un caracter 
retras, se arătau foarte nesigure și nu își găseau logodnic, chiar dacă 
cea mai mică dintre ele avea deja 25 de ani. Ce ne-ai putea spune 
despre asta? 

Răspuns: Fără îndoială că ne aflăm în fața unui caz de exces 
de paternalism. Gnoza ne-a spus că întotdeauna primii şapte ani 
sunt decisivi în viața unei persoane, pentru că se formează ceea 
ce se numește în psihologie: personalitatea. Acea personalitate ne 
marchează pentru întreg restul vieții noastre, chiar dacă se întărește 
cu experiențele ce le vom trăi, pe măsură ce trec anii. Tonica 
personalităţii ne va marca caracterul. Este clar că trebuie să știm să ne 
educăm copii, trebuie să știm să le insuflăm norme, dar întotdeauna 
cu înțelegere. Normele dictate fără înţelegere se transformă în dogme 
şi cel care le pronunţă sfârșește devenind un tiran. 

Sunt părinţi, taţi şi mame, care cu foarte bune intenții au 
dogmatizat viaţa fiilor lor, insuflându-le norme super stricte, fără 
nici o explicaţie profundă care să permită înţelegerea motivului 
acelor norme. „Nu-ţi pune atâta sare în mâncare!” „Nu te uita atâta 

la televizor!”. „Citește cartea asta pentru că e foarte bună! - „Ține 
banii ăştia ca să-i cumperi un cadou lui Marta de ziua ei”. etc., 
etc., etc. Și clar, atâtea norme şi indicații date cu acea autoritate 
care nu lasă loc de dialog se depun încă de mic în acel vas atât 
de fragil, care este mintea copilului şi rămân acolo stabilite ca 
niște coloane de fier indestructibile am spune, care vor deter 
caracterul acelei persoane. Este mai bine să spunem: „Ştii, ni 
gândesc că nimănui nu-i face bine un exces de sare în mâncare; 
am primit un articol foarte interesant despre această w. A 
explică cum acționează în organismul nostru; dacă vrei ți- y ; 
să-l citeşti”. Dacă acționăm cu înţelegere, cu ase Si E, 
tact, copii noștri vor fi puternici pentm că vor E apan ae 
a gândi singuri şi nu vor repeta ca niște papagali ceea ce noi 
LoF nu trebuie să mergem la extreme, să fim în găduitori 
cu toate și faţă de toate este la fel de negativ cui a „co A 
imperativ cu toate şi față de toate. Trebuie sá R să Pi E : 
Cea mai bună formă ca o fetiță sau un băiat când ajung a io să 
aibă forță pentru a se înfrunta cu viața, este să le vorbim espre 
fiecare lucru și să le explicăm fiecare lucru. Dacă lea îi 
îndrumăm spre o direcţie bună, trebuie să Incercam să le exp y 
care sunt consecințele faptului de a merge în alte direcții şi inc pa 
să le explicăm care sunt beneficiile acelei bune direcții pe care s 
presupune că vrem să i-o dăm. Dar când ne limităm doar să le 
impunem, să le vorbim, să le comandăm, atunci persoanele aj i g Pi 
a fi subjugate psihologic și în consecință aceasta aduce impedimente 
pentru dezvoltarea acelei persoane în viitor. Ne întâlnim mai târziu 
cu cazuri precum cel care este inclus în întrebarea pe care RI 
pus-o: femei care deși au 28 sau 30 de ani sau barvati p S A 
28 sau 30 de ani sunt agățaţi teribil de fusta mamei sau ec: f 
de tată sau de amândoi şi aşa avem cazuri foarte eg pese 
al unor bărbaţi de 30 sau 40 de ani care ar e p b; inci 
nu au ieșit din sânul familiei şi le este = a rească, Se tran 
un apartament, să-și facă viața, să se căsă rmă i în 

celibatari sau celibatare şi aceasta fără îndoială că este un eșec în 


proiectul pe care Tatăl Intern al acelor persoane l-ar fi vrut pentru 
acesta, 


Î. Cum ar putea acum părinţii gnostici să soluţioneze erorile 
pe care le-au comis în educaţia copiilor lor și care în majoritatea 
cazurilor au produs deja anumite tipare în aceștia? 

R. Ar trebui să facă foarte multă muncă interioară şi un bilanţ 
foarte serios, foarte profund al tuturor normelor pe care le-au 
impus copiilor lor și care în lumina gnozei, în lumina psihoanalizei 
interioare se dovedesc absurde şi greşite. Aceste persoane, acești 
părinți, ar trebui să facă un exercițiu teribil de umilință, pentru 
că în fond orice formă de autoritarism și orice formă de a ne face 
să ne simțim mai presus de ceilalți, este nici mai mult şi nici mai 
puţin, decât o proiecţie în plus a Eului Vanităţii şi Eului Orgolilului. 
Nouă ne-ar plăcea, posedați de acest Ego al Orgoliului și al Vanităţii 
ca unde ajung copii noştri, toată lumea să-i admite, pentru că 
sunt tăcuți, pentru că nu mișcă nici un deget, pentru că nu mișcă 
niciodată, pentru că nu își dau cu părerea, dar în fond toate acestea 
sunt absurde, sunt ridicole, în realitate ceea ce am fabricat este o 
marionetă, un automat pe placul poftelor noastre psihologice. Acea 

persoană nu are personalitate, pur și simplu este un automat care 
repetă ordinele noastre chiar dacă devine adult. 

Persoanele care au fabricat aceste automate trebuie să treacă 
printr-o recapitulare a ceea ce a fost viața lor şi în plus, este bine să 
facă reuniuni de familie Pentru a-și cere iertare copiilor lor și a face 
ca ei să încerce să modifice acele conduite greșite, dându-le în acest 
caz libertatea pentru a face acest lucru, dar evident, avertizându-i să 
nu meargă în cealaltă extremă, cum am spus-o ceva mai devreme. 
Dar într-adevăr, este o foarte gravă problemă cea pe care ar avea-o 
acei părinți care ar vrea să reorienteze viața copiilor lor. 


Î. Am văzut de asemenea copii gnostici care deși au deja 6, 7 


sau 8 ani, se comportă şi vorbesc ca niște copii de 3 sau 4 ani. Ce 
consecințe poate aduce în viitor aceasta? 

R. Păi ne înfruntăm din nou cu aceeaşi problemă văzută din alt 
unghi. Toate excesele sunt negative. Trebuie să plecăm de la baza, 
cum stă scris în cartea vieţii, aşa cum ne spune Maestrul Samael, 
că, copii, înainte de toate nu ne aparțin, aparţin Fiinţei; şi uneori 
copii vin pentru a fi un instrument pur și simplu karmic în viețile 
noastre, sau vin tocmai pentru a fi contrariul, o formă de dharmă pe 
care Tatăl a vrut să ne-o dea prin compania acelor copii. Trebuie să 
plecăm de la această bază, copii nu sunt ai noştri. Dar clar, avem o 
responsabilitate în fața Ierarhiilor Divine şi în faţa oamenilor, de a-i 
ajuta să crească pe acei copii pentru a se înfrunta cu viața. Aceasta 
este indiscutabil. | 

Fără îndoială că un exces de răsfăţ, care ar fi cazul contrar al unui 
exces de autoritarism, produce de asemenea o personalitate bleagă, o 
personalitate slabă, care nu este capabilă să înțeleagă duritatea vieții. 
Dacă este vorba de o fetiță de care avem grijă în mod exagerat 24 de 
ore pe zi, fără îndoială că acea fetiță când va deveni femeie va avea 
o foarte gravă problemă și anume că orice cuvințel pe care cineva i 
l-ar spune la serviciu sau pe stradă, orice gest care l-ar face viitorul 
ei logodnic, orice conversaţie în care s-ar ridica puţin tonul ar fi 
suficient pentru ca ea, care a fost crescută cu o personalitate plină 
de răsfăţ extrem, să înceapă să strige, să plângă amarnic sau pur şi 
simplu să vrea să rupă relaţia, pentru că a fost maltratată, pentru că 
a fost rănită profund în sufletul ei, spune ea, şi în realitate ceea ce a 
fost rănită a fost personalitatea ei egoică, bazată pe răsfățul exagerat. 
Noi trebuie să avem multă inteligență, să luptăm pentru a avea 
inteligenţă, pentru a şti să ne îndrumăm copii; ai aduce pe aceştia pe 
lume este o foarte gravă şi mare responsabilitate. 

O personalitate nordică de exemplu, uneori este lipsită de 
afecţiune şi atunci vedem copii care la 8 ani vorbesc deja ca nişte 
adulți, pentru că nordicii nu-și răsfață mult copii. Vorbim de 
exemplu, despre oamenii din Germania, din Suedia, etc. Cealaltă 
extremă este cea latină, din America de Sud, unde mamele toată ziua 
se gândesc la fetele și băieţii lor și trăiesc plângând singure, trăiesc 
amărându-şi viața, întrebându-se în orice moment ce i se întâmplă 

fetei sale, etc. creându-şi probleme fără ca ele să existe. Aceste două 
extreme trebuie evitate. Copii trebuie să fie ghidaţi nici cu exces de 
răsfăț nici cu lipsă de afecţiune. Și acest punct neutru trebuie să-l 
căutăm înăuntrul nostru, în viaţa zilnică, în viața de relaţie cu copii 
noştri şi prin autoobservare foarte serioasă. 


Î. Până în ce punct putem să ne împingem copii către gnoză? 

R. Responsabilitatea pe care noi o avem fiind părinți, aceia care 

au copii și înclinația noastră pentru a face să ajungă gnoza la ei, este 
ceva care merită studiul nostru în mod hotărât. Trebuie să ne amintim 
înainte de toate de acel capitol din opera „Educaţie Fundamentală” a 
Venerabilului Maestru Samael Aun Weor, numit „Liberul arbitru”, 
Aşa începe Educaţia Fundamentală şi acolo Maestrul subliniază: 
nimeni nu are dreptul să-şi impună credinţele sau ideologiile altor 
persoane. Maestrul explica acolo că jumătate de lume încearcă astăzi 
să convingă cealaltă jumătate de raţiunile sale, prin dogme, prin 
impuneri, prin autoritarisme sau frici. Aceasta este foarte important, 
noi nu trebuie să cădem în tentaţia ca toată lumea să ajungă să fie 
gnostică pentru că nouă ne place gnoza. Uneori unui suflet îi lipseşte 
maturitatea, îi lipsesc vieţi, îi lipsesc experienţe care trebuie să fie 
trăite înainte ca Tatăl să vrea ca realmente acele persoane să trăiască 
gnoza. Rezultatul faptului că noi împingem de zor o persoană spre 
Gnoză, întotdeauna este fatal. Acea persoană îmbuibată de gnoză va 
ajunge într-un moment în care va vomita. Şi dacă acel moment vine 
atunci când se produce un conflict de idei, în fața unor circumstanţe 
pe care acea persoană nu le-a trăit și circumstanţe pe care persoana 
nu le are confruntate în mod ideologic cu învățătura, se produce 
o traumă şi acea traumă produce posibil o depresie în persoană şi 
noi suntem vinovaţi de acea depresie sau duce la exact contrariul 
unei depresii, o rebeliune, o răzvrătire a persoanei împotriva a tot 
ceea ce are stabilit în interior. Atunci vedem persoana care era foarte 
gnostică, că se transformă într-un roker sau o rokeriţă, sau într-o 
persoană care merge la discotecă, sau o persoană dependentă de 
droguri sau alcool. Acesta este rezultatul grabei. 

Toate au un proces, schimbările anotimpurilor noi vedem 
că sunt graduale, la fel ca şi schimbările din viața noastră, căci ne 
maturizează treptat, experiențele ne fac să reflectăm şi singurul 
lucru pe care noi putem într-adevăr să-l facem este să dăm un bun 
exemplu. Un exemplu este mai bun decât o mie de precepte. Exemplul 


unui părinte bun şi al unei mame bune și cuvintele armonioase care 
intotdeauna sunt pe buzele noastre, sunt cel mai bun ghid pentru 
ca o persoană să se întrebe întotdeauna: „Ah, oare de ce mama mea 
ştie întotdeauna să facă lucrurile ? De ce tatăl meu întotdeauna îmi 
spune lucrurile cu precizie, cu înţelepciune? Asta face ca persoana 
să se îndrăgostească de modul de a trăi pe care îl au părinții săi şi în 
final să caute învăţătura. 


Î. Până în ce punct trebuie să lăsăm ca viața noastră să 
condiționeze copii noștri, până în ce punct să ajungem să trăim 
exclusiv pentru ei? 

R. Răspunsul la această întrebare este foarte simplu. Înainte am 
spus că, copii nu sunt proprietatea noastră, sunt proprietatea Fiinţei 
Interne a acelui copil sau a acelei fete. Noi suntem administratori 
temporari ai vieţii acelor persoane, pentru că apoi acele persoane 
trebuie să își facă propria viaţă. Acesta este primul lucru ce trebuie 
să rămână clar. De aici pornește problema, aici se începe. Pentru 
că părinţii cred că toată viaţa, copii vor continua să fie copii şi 
aceasta este problema care derivă în alte probleme imediate. De ce 
de exemplu, există mame care nu acceptă niciodată nici o noră sau 
nici un ginere? Pentru că pur și simplu copilul se prezintă cu o fată și 
vorbește mamei că se va căsători cu acea fată şi după miile de cerinţe 
pe care tatăl şi mama le au în minte, acea femei nu le convine, dar 
chiar dacă i-ar prezenta douăzeci de femei, nici una nu i-ar conveni, 
pentru că mama este total agățată de viaţa acelei persoane, încă de 
când era copil, iar copilul la rândul său este total agăţat de mama 
lui, nu s-a rupt cordonul ombilical care trebuie să se rupă, nu doar 
la naşterea copilului la nivel fizic, ci şi apoi, mai târziu, în mod 
psihologic. Despre asta vorbește mult Freud în psihanaliză. 

Fără îndoială că noi nu trebuie să cădem în îmbutelierea 
psihologică relaționată cu viața copiilor noştri. Există taţi și mame, 
care în fiecare zi a vieţii lor, nu fac altceva decât să vorbească de 
copii lor, că copilul meu a mâncat pentru prima dată singur, că 
copilul meu a zâmbit pentru prima dată, că eu îmi amintesc încă de 
când a făcut primii pași, cât de drăguţ a fost când mi-a dat primul 
pupic, ce de neuitat a fost ziua când a spus pentru prima dată tata 
şi mama, şi acesta este cântecul psihologic pe care acei părinți îl 
repetă oriunde merg. Merg la o reuniune în familie și punctul 
central este întotdeauna copilul lor. Merg la cinematograf și în loc 
să se bucure de film, întrerup interlocutorul vorbindu-i de copii săi. 
Dacă conduc sau merg într-o maşină cu cineva care conduce, la fel, 
tema fundamentală sunt copii. Fără îndoială că acesta este un alt 
mod de a fi imbuteliaţi. Copii ca și orice alt aspect al vieţii noastre, 
îşi au momentul lor, îşi au locul lor, în care trebuie să ne ocupăm de 
ei. Dar să mergem tot timpul în spatele persoanelor, fie sau nu ele 
prezente, sau să fim psihologic îmbuteliaţi în viaţa copiilor noştri, 
pur și simplu este o formă în plus a somnului conștiinței. Acea mamă 
şi acel tată nu ştiu să trăiască, trec anii și acea persoană nu face ceea 
ce trebuie să facă în viaţa sa, pentru că nu face altceva decât să se 
gândească la ce face copilul său, sau ce va face mâine, sau ce a făcut 
acu’ patru ani și toată viaţa și-o risipește vorbind despre băiatul sau 
fata sa. Aceasta este o gravă eroare. 


Î. Până în ce punct copilul trebuie să meargă la grădiniță de 
la 3 ani? 

R. În primul rând trebuie să o spunem, cum spunea Venerabilul 
Maestru Samael, că acest fapt de a duce copii la școală de la o vârstă 
fragedă de 3 ani, este o crimă împotriva naturii, o crimă în toată 
regula. Copilul nu trebuie să meargă obligatoriu la o grădiniţă, 
pentru că aceasta este o traumă pentru copil, copilul nu este pregătit 
ca încă de la 3 ani să trebuiască să participe ca și cum ar fi un 
adult, la o grădiniţă, la o şcoală de copii, pentru că acolo trebuie, 
zice-se, să i se formeze viața intelectuală, aceasta este o aberaţie. 

Este o invenție creată de francezi, cu motivul acela că trebuia să se 
îmbunătățească educația copiilor și că, cu cât mai devreme copilului 
i se scoteau la suprafață înclinațiile intelectuale, cu atât mai pregătit 
va fi pentru viitor. Aceasta nu este adevărat, pentru că, capacităţile 
sunt impredictibile, sunt persoane care de-a lungul prime jumătăți 
a vieţii nu au fost bune de nimic, iar în urma unui șoc care l-i l-a dat 
viața, s-au transformat în teribili revoluționari pe câmpul ştiinţei, 
sau al artei sau filosofiei, etc. Atunci ceea ce ar fi corect, este ca 
mama, asta este ceea ce zicea Maestrul Samael, să-și ia în sarcină 
procesele iniţiale care îi corespund copilului în materie de educaţie, 
adică să înceapă să-l înveţe acasă literele, abecedarul, cu mult drag să 
îl înveţe să adune şi să scadă, mai târziu să înmulțească, mai târziu să 
împartă, dar în căldura căminului. Corect este să trimitem copilul la 
şcoală la vârsta de 7 ani, când deja personalitatea este formată. Ceea 
ce se întâmplă este că în ziua de astăzi, copii au deja o personalitate 
deformată, pentru că personalitatea, să nu uităm că se formează 
în primii 7 ani. Atunci clar că acel copil merge deja cu o minte 
intelectualoidă, pentru că personalitatea sa este zdrobită într-o 
grădiniță de la trei ani. Aici se vede că mergem împotriva naturii. 
Un alt caz extrem ar fi al unui misionar sau misionară, care 
are un copil şi trebuie să meargă la serviciu. În acest caz ceea ce 
poate să facă, este să lase în sarcina cuiva, care să se ocupe de acest 
proces, ca şi cum ar fi tatăl sau mama, sau în ultim caz nu-i va mai 
rămâne posibil altă soluţie decât să-l ducă la o grădiniță „dar acestea 
sunt cazuri extreme. Ideal este ca, copilul să nu meargă la şcoală 
până nu are 7 ani, pentru ca să nu i se deformeze încă şi mai mult 
personalitatea. 


Î. Dar este posibil ca cineva să ne spună: „legea îi obligă pe 
părinţi să îi ducă la grădiniță”, sau „în acest fel copilul învaţă să se 
relaționeze”, etc. 

R. Ei bine, s-ar putea obiecta multe lucruri, mii de lucruri, 
dar noi nu îndeplinim nici multe alte presupuse îndatoriri pe care 
trebuie să le îndeplinim şi nu se întâmplă absolut nimic. Dar dacă 

realmente mă vor obliga să-mi duc copilul la grădiniță şi dacă mă 
opun și îmi zic că mă vor duce la închisoare, păi atunci să mă ducă la 
inchisoare. Şi dacă ar trebui să fim puşi la zid pentru că nu ne ducem 
copilul la grădiniță, păi să fim puși la zid, pur şi simplu. 

În orice caz la o şcoală trebuie să ne accepte copilul la 7 ani, 
dacă noi îl ducem, pentru că ei sunt primii interesaţi şi primii care 
cer ca, copilul să fie înscris la şcoala primară. Dar acest fapt, ca să 
vină să ne oblige cu pistolul ca să ne ducem copilul înainte de acea 
vârstă, pentru ca să îl transforme într-un robot, este ceva cu care noi 
trebuie să ne infruntăm. Așa cum ne înfruntăm-cu multe legi care, 
vedem că nu sunt la locul lor, avem dreptul să ne opunem acestei 
situații și cu toate consecințele de a apărea în presă, de a fi închişi sau 
de a ni se lua orice, nu contează, trebuie să luptăm pentru lucruri. 

Şi faptul că copilul nu se relaționează cu alți copii și că atunci va 
fi o persoană care nu va ști să se relaţioneze cu ceilalți, de asemenea 
este fals. Ce s-a întâmplat cu bunicii noştri şi ce s-a întâmplat cu 
părinţii noştri care nu au avut grădiniţe și au fost niște părinți 
excelenți? Şi nu se datorează grădinițelor care în acea epocă nu 
existau, ci se datorează pur și simplu bunei îndrumări pe care le-o 
dădeau acasă părinţii şi bunelor sfaturi ale unei mame şi bunelor 
sfaturi ale unui tată și faptului de a evita ca copilul să se relaționeze 
cu copii de un rău caracter psihologic, de un scăzut nivel al ființei. 
Eu îmi amintesc perfect că mama mea, în cazul meu personal, s-a 
străduit să ne educe acasă până la un punct și eu nu am fost la nici 
o grădiniţă și eu am o amintire extrem de grandioasă în legătură cu 
mama mea și de cât de sacrificată a fost. Şi mie nu mi-a lipsit nimic 
care să mă impiedice să mă relaţionez cu ceilalți, mi-a fost foarte 
ușor. Dar într-adevăr îmi amintesc că mama mea era afectuoasă, 
afectuoasă fără a exagera în afecțiunea ei. 


Î. Într-o anumită ocazie te-am auzit spunând că Maestrul 
spunea că dacă ar fi după el nu ar duce copii la şcoală în prezent, 
pentru că acolo li se afectează centrii. Ce ne poţi spune cu privire la 
aceasta? 

R. Aceasta este ceva care, cum am spus mai înainte, aparține 
liberului arbitru al părinților. Maestrul, pe mulți din copii lui, nu 
a vrut să-i ducă la şcoală, pentru că el deja ştia că aduceau destule 
conflicte interne şi că, cu școala, acele conflicte, chiar dacă pare 
incredibil, urmau să se mărească. Urmau să se mărească, pentru că se 
întâmplă ca atunci când venim cu anumite agregate psihologice care 
deja sunt puternice, viața de relaţie de la școală face ca cele elemente 
inumane să se întărească. De ce? Ce se învaţă astăzi la şcoală? Păi se 
învaţă o istorie care nu este adevărată în multe cazuri, o istorie scrisă 
de învingătorii unei țări cu privire, de exemplu, la istoria războaielor 
pe care le-a trăit umanitatea. Deja de la început acele istorii sunt 
deformate. Ce se spune despre om? Că provine din maimuţă şi o 
mulțime de lucruri absurde, care nu rezistă la o analiză profundă. 
Nu există o explicație profundă ca și explicaţia pe care gnoza o dă 
despre antropogeneză. Ce ne spun ei de exemplu, despre filozofie? 
Păi în ziua de astăzi, ceea ce ne învaţă, este că cea mai bună filozofie 
în cele din urmă, este marxismul şi ce este marxismul: ateism, drept 
urmare nu este o filozofie adevărată nici filosofia care se va preda 
în școli sau universități. Și aşa mai departe. Fiecare dintre aşa zisele 
științe sociale sau științe de caracter, am spune, practic, ştiinţific, sunt 
deformate de intelectul uman din zilele noastre. De aceea Maestrul 
ştiind aceasta, vedea că acești copii pe care el nu a vrut să-i trimită 
la școală, urmau să devină mai răi, s-ar fi transformat în şarlatani 
intelectuali, care este ceea ce abundă astăzi în societatea noastră. 
Societatea noastră este constituită 89% din şarlatani, indivizi care 
au un intelect enorm, cu care îi manipulează pe ceilalţi care nu îl 
au atât de dezvoltat. Aici avem marile întreprinderi transnaţionale, 
avem băncile, avem toţi acei oameni care se gândesc cum să-i fure pe 
ceilalți, cum să inducă idei celorlalți prin televiziune, radio şi presă 
şi aceștia sunt cei care guvernează lumea, nişte șarlatani. Atunci, 
pentru binele acestor fii, el nu a vrut ca aceştia să se transforme 
mai târziu în șarlatani. Şarlatanul este amestecul de mult intelect 
şi puţină mistică spirituală. În cele din urmă se transformă într-un 
robot programat, care are caracteristicile de şarlatan. Aceasta este 

consecința faimoaselor școli şi ale faimoaselor universităţi. Dar clar, 
noi nu putem să stabilim o dogmă, pentru că de exemplu pe una 
din fiicele sale, în cazul Hipaty-ei, el a vrut ca ea să meargă la şcoală, 
pentru că el o vedea matură, o vedea că aducea niște valori și în plus 
el însuşi se însărcina acasă la el, să-i clarifice multe concepte pe care 
le aducea de la școală și el i le explica din nou acasă. Acesta este un 
alt cântec, o altă poveste. 

De asemenea un alt caz ar fi cel în care noi am avea un copil care 
este la vârsta de a merge la facultate şi acela a fost de un timp scopul 
său, însă deodată are multe neliniști de a trăi Gnoza, până la punctul 
de a dori să se transforme în misionar, aşa cum sunt părinţii săi și se 
află în această dilemă: să meargă la universitate sau să facă cursul de 
misionari şi să uite pentru totdeauna de formarea academică. Aici 
atunci ar trebui să analizăm situaţia foarte serios şi să îl ajutăm pe 
copilul nostru, pentru ca de asemenea să o analizeze, cu scopul de 
a vedea dacă ceea ce simte el pentru profesia ce vrea să o studieze 
la universitate este realmente vocația sa sau dacă vrea să meargă la 
universitate pentru că toţi prietenii lui merg şi ei, pentru că este mai 
şic să ai o carieră, pentru că salariul va fi mai ridicat când va obţine o 
slujbă, etc., etc. Dacă este pentru unul dintre aceste motive, este mai 
bine să nu meargă la universitate şi să se dedice vieţii misionale în 
întregime, căci aceea va fi adevărata sa vocaţie. 

În orice caz, noi trebuie să lăsăm copiilor noștri liberul arbitru, 
să aleagă intre a merge la şcoală și universitate, pentru a-şi câștiga 
viaţa, cu riscul ca posibil să ajungă niște şarlatani sau să se evite în alt 
mod și să îi ajutăm să-și caute un serviciu pentru ca să supraviețuiască 
în această lume, pentru că în cele din urmă totul se rezumă la a 
ne câștiga pâinea zilnică. Ţinând cont în plus, că mulţi dintre cei 
din ziua de azi care sunt avocaţi, medici, ingineri, nu lucrează în 
profesia lor pentru că nu este de lucru. Astfel că la ce ne ajută să 
ne zdrobim creierii 25 sau 30 de ani, sau 40 de ani, dacă nu vom 
obține nici măcar slujba care are legătură cu profesia noastră? Ceea 
ce spunem este că tatăl sau mama au responsabilitatea de a clarifica 
toate acestea ce intră în creierul tânărului sau al copilului la școală 


E e 


www. ageac.org 


sau la universitate, pentru că dacă nu o fac, atunci el rămâne cu o 
mulțime de concepte care sunt absurde şi sunt minciuni. 


Î. Am observat la unii părinți că dau mare importanţă 
alimentaţiei, dar până în ce punct trebuie să li se insufle copiilor o 
preocupare pentru această temă? 

R. Alimentaţia este o temă care ne privește pe toţi. Neîndoielnic 
că în ziua de azi sunt multe alimentele care în fond sunt în mod 
real gunoi. Așa cum există tele-gunoiul, deasemenea există gunoiul 
alimentar. Este o problemă foarte gravă pe care o are societatea 
zilelor noastre cu copiii, pentru că sunt îndopaţi cu multe alimente 
care în realitate sunt nocive, fie datorită excesului de produse 
chimice care folosesc ca şi conservanți, fie datorită toxinelor care 
le emană unele ambalaje, datorită exesului de grăsimi conţinute, fie 
de animale (în mod esenţial de porc) sau vegetale, etc. Chiar acestea 
din urmă, aici în Europa și în mod concret în Spania, au fost cauza 
care a transformat copii spanioli în obezi, cum se întâmplă în Statele 
Unite. Fenomene care nu se întâmplau în Spania înainte, nici cu 
douăzeci de ani înainte, nici cu treizeci de ani înainte, încep să se 
întâmple acum. Aceasta fără îndoială că are un motiv. Există multe 
sandvișuri sau pâini pline de grăsimi hidrogenate, cu coloranţi care 
par ciocolată şi în realitate ceea ce copilul mănâncă sunt simple 
porcării prelucrate chimic de marile firme transnaţionale, asta în 
primul rând. 

Tot acest lucru este cert, dar nici nu putem face, cum spunea 
Maestrul Samael, din alimentaţie o religie şi să avem grijă de copil 
să nu mănânce asta pentru că are grăsime animală şi ar putea să se 
îngrașe fără să fie nevoie, să nu mănânce lucrul celălalt pentru că are 
un conservant care poate produce cancer, să nu mănânce acela de 
mai încolo pentru că îi va decalcifia oasele, să nu mănânce acel lucru 
pentru că îi va produce carii, etc.,etc.etc. Fără îndoială că acestea 
sunt dogme și deja am vorbit despre dogme. Dogmele îl transformă 
pe copil într-un fel de individ fragil. Dacă mulţi copii din Lumea a 
treia ar trebui să se gândească: oare ce mănâncă?, sincer ar muri, 

pentru că pentru a începe, nici măcar nu există alimente și acei 
copii, acolo în Brazilia sau America de Sud mănâncă uneori lucruri 
pe care nici măcar adulţii în timp de război nu le-am mânca, pentru 
că e ceea ce este, ceea ce găsesc. Uneori trebuie să mănânce alimente 
preparate de o bunică care a omorât un mistreț în pădure și acel 
mistreţ le dă posibilitatea să facă nişte crochete sau tobă sau cârnaţi 
cu un pic de oregano, şi totul în minime condiţii igienice, și asta 
mănâncă acești copii, și mănâncă acest lucru de la vârstă timpurie. 
Aceşti copii devin oameni și înfruntă viața cu suficiente forțe morale 
și spirituale, pentru că nu aveau altceva de mâncare. 

Este adevărat că în Europa există o mare varietate de alimente, 
atât alimente bune cât şi alimente care sunt gunoi, dar noi nu putem 
să facem, repet, din alimentaţie o religie şi să-l privăm pe copil de 
toate, pentru că rezultă că acel copil, când mama merge la o întâlnire, 
dacă copilului i se oferă o bomboană "Nu, pentru că asta produce 
carii”. Dacă i se oferă o caramea „Nu, pentru că asta îngrașă și mă 
face dolofan”. Fără îndoială că acest copil va deveni bufonul colegilor 
lui sau va deveni un tip izolat, o persoană care e nesuferită oriunde 
ar merge, o persoană care nu ştie să se relaționeze cu ceilalți. Atunci, 
trebuie să evităm, repet, să cădem în extreme, trebuie să veghem 
alimentaţia copiilor, pentru că nu le putem da de mâncare copiilor 
noştri orice, putând găsi o bună alimentaţie, dar nici nu putem face, 
repet, o religie din alimentaţie și să avem grijă până şi de o gumă 
de mestecat pe care copilul vrea să o mănânce sau de o înghețată, 
pentru că asta îi va produce daune sângelui sau pentru că asta îi va 
slăbi țesuturile sau pentru că asta îi va produce dioxine, etc., etc., etc. 
Avem nevoie să fim foarte echilibraţi şi inteligenţi cu această temă. 


Î. În cazul în care avem un copil și, de exemplu este bătut la 
școală, ca părinţi ce trebuie să îl sfătuim? 

R. Dacă pur și simplu sunt cazuri în care un copil l-a împins 
pe copilul nostru la școală și astfel de lucruri, trebuie să-i spunem 
copilului nostru să nu-i dea importanţă, să nu se apere cu aceeași 
violență, pentru că altfel, dacă se va apăra, i se vor dezvolta de 

asemenea aceleași agregate ca ale aceluia care îl împinge. Dar 
trebuie să-i spunem să-i vorbească (avem cuvântul, avem verbul), 
să-i vorbească deci cu hotărâre acelui copil și să-i spună: "ascultă, 
pe mine să nu mă împingi”. Și dacă copilul este foarte insistent, 
atunci în măsura posibilităților, să se apere dar fără agresivitate. În 
orice caz trebuie să ne întoarcem din nou la tehnica autoobservării. 
Trebuie să-i explicăm copilului mai întâi să nu se identifice cu orice 
fel de întâmplări, pentru că dacă copilul se identifică cu tot ceea ce i 
se spune, cu tot ceea ce i se face, atunci fără îndoială că va reacționa 
şi reacţiile mecanice sunt întotdeauna egoice. 

Dacă situaţia este mai gravă și copilul este tot timpul deranjat 
la şcoală şi este victima altor haimanale, colegi de clasă și este in 
permanenţă perturbat de colegii săi, fizic, moral sau psihic, ce este 
de făcut? Aici sunt mai multe soluții. Prima este să vorbim cu copilul 
şi să-i spunem ca în măsura posibilului să evite acele prietenii, 
contactul cu acei colegi la şcoală, să evite în mod inteligent, să 
caute alți prieteni, aceasta este o soluţie. O alta este să se vorbească 
cu directorii acelei școli şi să se expună situaţia cu seriozitate şi 
ca directorii să fie mai atenţi cu elevii în timpul orei şi în timpul 
pauzelor. Şi o a treia cale, ar fi să scoatem copilul de la acea şcoală 
şi să îl ducem la o alta, pentru că între faptul de a fi deranjat în mod 
constant și faptul de a fi liniștit, este mai bine să îl mutăm de la școală 
pentru ca să fie liniştit. 


Î. Comentează Salvador Villanueva Medina în cartea lui „Eu 
am fost pe Venus”- despre care dă mărturie Maestrul Samael - că pe 
acea planetă educaţia este foarte diferită de cea pământeană. Spune 
că guvernul, de la o vârstă fragedă, ia copii de la părinţi, pentru a 
se însărcina să îi educe, căutând să le dezvolte adevărata vocaţie, 
dar departe de familie. Acest tip de educaţie nu este puţin rece sau 
crudă? 

R. Asta ni se pare nouă rece sau crudă, pentru că am avut 
experiența comunismului chinez, unde copilul face parte din stat, 
nu aparţine nici măcar familiei. Dar aceea este o civilizaţie bazată pe 

şarlatanie. Conducătorii chinezi, timp de mulţi ani, luau copii şi îi 
transformau într-un număr de stat. Fiecare persoană era un număr 
şi aceasta inclusiv unele țări occidentale au imitat-o, precum Suedia, 
unde există Personal Number (Număr Personal). Și dacă cineva 
merge să-și cumpere un televizor, nici măcar nu își arată buletinul 
de identitate, nici nu i se cere numele, ci spun: "care este numărul 
dumneavoastră ca persoană?”. Şi persoana dă numărul şi cu numărul 
apare pe monitoarele calculatoarelor toată viața noastră: unde 
ne-am născut, cu cine ne-am căsătorit, de cine am divorţat, de ce am 
divorțat, etc. Aceasta este atât de grav, inclusiv am cunoscut cazul 
unei doamne care a mers să-şi cumpere un televizor pe credit şi nu i 
l-au dat, pentru că atunci când şi-a dat Personal Number, au apărut 
pe monitor datele ei şi au văzut că ea se separase recent de soţul ei și 
că acesta nu-i plătea pensie. Prin urmare ea nu putea să trăiască la 
fel ca înainte. Acest fapt a semănat îndoială în vânzători și aceştia nu 
i-au dat televizorul. Dar ceea ce este mai rău este că ei au aflat până și 
viaţa intimă a acelei persoane. Aceste exemple nocive fără îndoială 
că nu se trăiesc pe Venus. Să nu confundăm un lucru cu altul. Aici 
nu am știut să creăm bune guverne, pentru că, conducătorii noştri 
au fost persoane total egoice şi continuă să fie egoice şi funcţionează 
în baza intereselor egoice. Atunci nu există un guvern făcut prin 
conştiinţă, nu există un guvern dirijat din punct de vedere spiritual, 
chiar dacă au nuanţe sociale. Aceasta este altceva. 

Faptul ca un copil să fie luat de guvern de la o vârstă fragedă, 
este pentru că există condiții de persoane conştiente care educă acei 
copii, pentru ca să fie, am spune, parte dintr-o singură familie, care 
este întreaga planetă. Fără îndoială că deja acolo se luptă împotriva 
egoismului uman, de ce?, pentru că ce se întâmplă în lumea noastră 
în ziua de astăzi pe Pământ? Suntem atât de cruzi încât am împărţit-o 
în patru bucăţi. Se vorbeşte de persoane din Prima Lume, din a 
Doua Lume, din a Treia Lume și chiar din a Patra Lume şi aceasta 
a mărit diferenţele sociale de pe planeta noastră, până la extremă, 
încât oamenii din Nord nu vor să audă de cei din Sud și se vorbeşte 
de economia din Nord şi de economia din Sud. Şi se vorbeşte de țări 

de prima viteză, de țări de a doua viteză și de țări întârziate. Toate 
acestea în fond sunt divizionisme create de egoismul uman şi în baza 
locului unde te-ai născut, ai un mod de educaţie sau ai un altul. Nu 
există o egalitate de drepturi morale, materiale, sociale şi spirituale 
în lumea noastră. Aceasta este la fel cu ceea ce se făcea în vechiul 
Tibet, când un copil era predestinat pentru a fi călugăr, conform 
astrologilor tibetani; atunci copilul era practic luat din familie şi de 
mic era educat ca parte din familia spirituală tibetană, ca un lama. 
Atunci pe Venus să nu ne gândim că, faptul că cuiva i se ia copilul şi 
este educat de stat, va fi într-un stil comunist și copilul va fi un ateu. 
Să nu ne gândim la aceasta, pentru că acele civilizaţii sunt extrem de 
spirituale, de aceea au dreptul la nave cosmice, acolo există consilii 
de educație, care supraveghează copiii, care îi instruiesc, care îi 
ghidează şi fiecare cetățean simte că face parte din lumea numită 
Venus. Nu există nici Prima, nici a Doua Lume... 


Î. Ce daune poate provoca în copil, faptul de a fi toată ziua în 
fața televizorului sau jucându-se cu acele jocuri ultramoderne care 
sunt pline de violențe? 

R. Ei bine, aceasta ne aminteşte de acea poveste cu şoarecele și 
pisica, nu? Pentru că pe de-o parte combatem violenţa şi pe de altă 
parte ne-o impregnăm încă de la bază. Statele Unite, de exemplu, 
sunt o societate bolnavă de violență. Aceasta este dovedit în mod 
statistic de cei mai buni psihiatrii din lume, inclusiv nord-americani. 
Acolo se știe că, copii - întrucât se ştie că părinţii nord-americani 
sunt catalogaţi ca fiind teribil de iresponsabili - își petrec ore întregi 
în fiecare zi uitându-se la desene animate violente şi la filme de 
Hollywood cu caracter violent. Atunci, clar, personalitatea care i se 
fabrică unui astfel de copil este o personalitate belicoasă. Jocurile 
ultramoderne, jocurile video sunt proba concludentă că suntem 
o societate aberantă în care vorbim mult de educaţie și în fond 
demonstrăm că toate acestea nu ne interesează pentru că avem 
legi permisive de jocuri ce educă şi transformă copilul într-un 
violent de prima categorie. Multe dintre aceste jocuri video sunt 

cu adevărat sinistre şi incită copilul să omoare, să planifice un 
asasinat, să se înfrunte cu personje video în dueluri mortale unde 
curge sânge, unde se aud strigăte, inclusiv aparatele cu care ei sunt 
conectaţi vibrează atunci când unul dintre protagoniștii poveștii 
încearcă să îl strângă de gât pe celălalt, adică aceasta incită centrul 
motor al copilului împreună cu centrul emoţional și intelectual, 
să se identifice în acea poveste, să participe cu toate nivelurile 
inconştientului la acea poveste şi aceasta face ca să se graveze în 
interiorul nostru și în cele din urmă să formeze o personalitate 
agresivă. 

Atunci este intolerabil, repet, intolerabil ca societatea noastră 
să admită aceste jocuri video. Tocmai desenele animate sau 
programele de desene animate de acum 10 ani sau 20 de ani, erau 
măcar programe comice sau drăguţe, să ne amintim de povestea 
Albă ca Zăpada, în fine, să ne amintim poveştile comice cu Piolin 
şi Silvestre (pisica şi canarul), sau cu acea pisică căruia i se punea 
inclusiv o voce, ce avea doi dușmani Pixy şi Dixy. Acestea erau 
lucruri de care se bucura nu doar copilul ci și toată familia. 
Programele de desene animate din ziua de astăzi sunt absurde, 
personajele sunt diforme şi intotdeauna este vorba de istorii violente 
şi de istorii monstruoase. Nu există deci, realmente, învăţătură 
care să ajute copilul să aibă am spune, candoare, sau să îl relaxeze 
emoţional pe el şi familia lui. Atunci asta ne demonstrează că 
trebuie să supraveghem alimentul pe care îl dăm copilului la nivelul 
intelectual, emoțional şi motor. Trebuie să fim gardieni pentru 
ca, copilul să nu înghită atâtea porcării care se emit la televizor 
în zilele noastre. Dacă se dau doar prostii, atunci avem datoria să 
îi închiriem sau să îi cumpărăm copilului filme instructive, sau 
să închidem televizorul la anumite ore în care ştim că dau doar 
prostii și să îl pornim doar când este necesar. Trebuie să evităm de 
asemenea să punem în mâinile copilului acest tip de jocuri video, 
pentru că ceea ce rămâne în subconștient, mai devreme sau mai 
târziu, le serveşte Eurilor, pentru a-și fabrica în pivnițele noastre 
inconștiente, noi agregate. 

Î. Aceasta este ușor când copilul este mic, dar când deja sunt 
adoleșcenţi, ce se întâmplă dacă băiatul sau fata noastră are deja o 
anumită vârstă şi îi place să umble cu pantalonii lăsaţi, văzându-li-se 
lenjeria intimă, sau îi place să poarte un piercing în nas? 

R. Ei bine acela este rezultatul de a nu-i fi format o bună 
personalitate copilului, adică exemplul pe care mi-l dai este 
consecinţa faptului de a nu fi luat măsurile încă de când copilul era 
mic. Pentru că dacă pe un copil îl educăm cu valori superioare până 
la 7 ani, chiar dacă el va ajunge apoi să aibă 14 sau 15 ani, nu va simţi 
interes pentru acele lucruri, pentru că structura lui psihologică le 
va respinge. Dar să presupunem că nu avem grijă de copiii noştri 
în primii 7 ani și personalitatea deja este deformată și acum vrem 
să îl ajutăm. Singurul lucru pe care îl putem face este să-i vorbim 
mult despre prejudiciile care le aduce pentru psihologie și pentru 
corp de exemplu, acest tip de jocuri violente, sau de exemplu, să 
imite această modă absurdă din zilele noastre, care singurul lucru 
pe care îl face, este să vulgarizeze femeia și să o transforme într-un 
obiect sexual, trebuie să-i vorbim că toate aceste noi conduite îi vor 
crea noi agregate, care pe el sau pe ea, o vor perturba moral sau 
psihologic, şi în fine, trebuie să-i vorbim cu lux de detalii copilului 
nostru, înarmându-ne cu infinită răbdare, despre toate prejudiciile 
acestui tip de conduite, trebuie să ne ajutăm copiii să gândească 
singuri, fără să le impunem cu forţa criteriile noastre, dar să le dăm 
toate elementele care sunt la îndemâna noastră, pentru ca ei să poată 
discerne cu cea mai mare claritate posibilă; aceasta este unicul lucru 
pe care îl putem face. Şi evident să nu le punem pe o tavă de aur 
mijloacele economice, pentru ca să meargă să-și cumpere capriciile, 
trebuie să le spunem: dacă tu vrei aceste porcării, lucrează şi cu banii 
tăi ți le cumperi, pentru că eu ca părinte sau ca tată sau mamă nu ţi 
le voi cumpăra, pentru că nu sunt atâta de nebun ca să te trimit pe 
tine în infern cu aceste produse, 


Î. Problema este uneori că, chiar părinții nu-şi dau seama de 
gravele consecinţe ale conduitelor propriilor copii și li se pare natural, 

ca de exemplu, aceştia la fiecare sfârşit de săptămână să se sărute cu 
o persoană diferită, nu ţi se pare? 

R. Ei bine, noi nu vom decreta în gnoză norme de caracter 
moral, pentru că morala este fiica timpului și a locului. Dar trebuie 
să punem problemele din punct de vedere etic. Există uneori părinţi 
care din aceeași fascinaţie pe care o au, pentru că sunt îmbuteliaţi 
în fanteziile despre copii lor, nu-şi dau seama că în acea îmbuteliere 
fortifică Eurile nocive care le deformează proprii copii. De exemplu, 
o mamă care își incită fiica să meargă să-și caute logodnic , pentru că 
așa zice-se că obține experiență sau devine femeie, nu își dă seama că 
în fond îşi trimite propria fiică să îşi dea frâu liber Eurilor desfrănate, 
chiar dacă este cu foarte bune intenţii trebuie să avem foarte multă 
grijă cu înclinațiile pe care le dăm copiilor. Şi cu atât mai mult dacă 
noi suntem Sac., sau suntem Isis, fără îndoială că atunci trebuie să 
avem şi mai multă grijă în fața lui Dumnezeu şi în fața oamenilor de 
educaţia copiilor noștri. 

Noi nu trebuie să incităm, de exemplu, pe fetele noastre, să 
urmeze moda care este în vogă, pentru că posibil că moda este vulgară 
şi noi le incităm pe fetele noastre să se îmbrace în mod vulgar. Fără 
îndoială că ele vor fi obiectul dorinţei, al dorinţei animalice de pe 
stradă din partea bărbaţilor și aceasta le va atrage fetelor noastre 
prietenii periculoase şi le vor atrage recurenţe negative, care se vor 
traduce în dureri morale, materiale și spirituale. Şi atunci ce trebuie 
făcut? Cum trebuie să acţioneze o mamă sau un tată cu copii săi sau 
cu fii sau cu fetele sale? Aici fundamental este ceea ce întotdeauna 
subliniază gnoza, autoobservarea. Uneori un tată sau o mamă, 
frustrați în tinereţea lor, vor să se bucure din nou prin copii lor, 
prin fiicele sau fii lor, de ceea ce ei nu au putut să aibă în tinereţe. Şi 
atunci clar, mergem în cealaltă extremă, devenind permisivi, pentru 
că cică ceea ce noi nu am avut, să aibă fata mea și băiatul meu şi nu 

ne dăm seama că ne trimitem copii, fii sau fiicele spre droguri, spre 
prostituție, spre o serie de rele sociale pe care deja le cunoaştem. 
Atunci, cheia este autoobservarea şi critica sinceră. 

